**მოწაფეების ჩაწერა/გადაყვანა სავალდებულო სკოლამდელი განათლების სწავლებაზე საჯარო საბავშვო ბაღებში**

**ჩაწერის ასაკი**

**სკოლამდელი განათლების სწავლების კურსზე ბავშვები ეწერებიან თუკი სწავლების დაწყების წლის 1-ლ სექტემბრისთვის მათ შეუსრულდათ 4 წელი და 8 თვე. უნდა აღინიშნოს, რომ სკოლამდელი განათლების სწავლების კურსი, სავალდებულო განათლების შესახებ კანონის თანახმად, სავალდებულოა ყველა ბავშვისთვის, რომლიც ცხოვრობს კვიპროსში და შეუსრულდა 4 წელი და 8 თვე ასაკი, სწავლების დაწყების წლის 1-ლ სექტემბრამდე, და ამიტომ მშობლები, რომლებიც არღვევენ ამ კანონს ისჯებიან სისხლის სამართლის კანონმდებლობით.**

**ჩაწერის ვადები**

მოსწავლეების ჩაწერა **სკოლამდელი განათლების**  სწავლებაზე ყველა საჯარო საბავშვო ბაღში **ხდება იანვრის თვეში.** ჩაწერის ზუსტი თარიღი ეტყობინება დაწყებით სკოლებში მოსწავლე ბავშვების მიერ მშობლებს და ცხადდება აგრეთვე მასობრივი ინფორმაციის საშუალებებით.

არც ერთ სკოლაში არ მოხდება ახალი ჯგუფების ჩამოყალიბება, გარდა იმ ჯგუფებისა, რომლებიც ჩამოყალიბდება იანვრის თვის ჩაწერების შედეგად. ამიტომ მშობლებმა, რომლებმაც ვერ ჩაწერეს ბავშვები სკოლაში იანვარში, ვალდებულები არიან ჩაწერონ ბავშვი თავიანთი საცხოვრებელი რაიონის იმ უახლოეს სკოლაში, რომელშიც ბავშვის ჩაწერის გამო არ გახდება საჭირო ახალი ჯგუფის ჩამოყალიბება.

ჩაწერის ვადის გავლის შემდეგ არცერთი სკოლის დირექტორი არაა უფლებამოსილი მოახდინოს მოსწავლის ჩაწერა. ნებისმიერი მშობელი, რომელიც გამოცხადდება ჩაწერის ვადის გავლის შემდეგ ბავშვის ჩასაწერად ან სხვა სკოლაში გადასაყვანად, უნდა მიმართოს ადგილობრივი განათლების განყოფილებას.

**ჩაწერის უფლება**

ჩაწერის უფლება აქვს ყველა ბავშვს, ნებისმიერი ეროვნებისას, რომელიც ცხოვრობს კვიპროსში, მიუხედავად მათი მშობლების კუნძულზე კანონიერი ან უკანონო ყოფნისა.

**სასწავლო ოლქები**

მოსწავლეები, თანახმად სასწავლო ოლქების შესახებ კანონის დებულებებისა, **საჭიროა ჩაეწერონ თავიანთი სასწავლო ოლქის ტერიტორიაზე მყოფ სკოლაში.** მოსწავლეები სხვა ქუჩებიდან, დიდი ქალაქების/მუნიციპალიტეტების/სოფლების შემთხვევაში, და სხვა ოლქებიდან, საოლქო სკოლების შემთხვევაში, შეუძლიათ ჩაეწერონ სკოლაში მათი სასწავლო ოლქის გარეთ მხოლოდ მას შემდეგ, რაც უზრუნველყოფენ ბავშვის ჩაწერას თავიანთი სასწავლო ოლქის სკოლაში და მიიღებენ ადგილობრივი განათლების განყოფილებიდან მისი სხვა სკოლაში გადაყვანის უფლებას.

**ყველა მოსწავლის (4 წლის და უფროსი ასაკის) ჩაწერა სავალდებულო სკოლამდელი განათლების სწავლებაზე ხდება მათი სასწავლო ოლქის საბავშვო ბაღებში.** სასწავლო ოლქების განახლებული სია ქვეყნდება ინტერნეტში დეკემბრის თვის ბოლოს, იანვრის თვემდე, როდესაც უნდა მოხდეს ჩაწერები.

ყოველი მოსწავლე სავალდებულო სკოლამდელი განათლების სწავლებისა, ვალდებულია ჩაეწეროს თავისი სასწავლო ოლქის საბავშვო ბაღში, თუნდაც უნდოდეს სხვა საბავშვო ბაღში გადაყვანა. სხვა საბავშვო ბაღში გადაყვანაზე არც ერთი განცხადება არ იქნება განხილული, თუკი მოსწავლე არ არის ჩაწერილი თავისი სასწავლო ოლქის საბავშვო ბაღში.

განვმარტავთ, რომ სავალდებულო სკოლამდელი განათლების სწავლების მოწაფეების ჩაწერისას იმ საბავშვო ბაღში, რომელიც ესაზღვრება დაწყებით სკოლას, რომელშიც მისი უფროსი და-ძმა სწავლობს (1-დან 6-მდე კლასებში) და არ არიან თავიანთი სასწავლო ოლქის საბავშვო ბაღში, არ მოითხოვება გადაყვანის პროცედურების ჩატარება.

**ჩაწერისთვის აუცილებელი საბუთები**

მოსწავლეებისთვის, რომლებიც უნდა ჩაეწერონ სავალდებულო სკოლამდელი განათლების სწავლებაზე აუცილებელია ქვემოთ ჩამოთვლილი ცნობების/მოწმობების წარდგენა:

**1.**

**ფორმა** [ΔΔΕ 11](http://archeia.moec.gov.cy/mc/177/entypo_yppan_dde11.docx) „განცხადება დაწყებით სკოლაში ან საბავშვო ბაღში ჩაწერაზე (სავალდებულო სკოლამდელი განათლება და სკოლამდელი მოსამზადებელი კლასი)“: **ფორმა** [ΔΔΕ 11](http://archeia.moec.gov.cy/mc/177/entypo_yppan_dde11.docx) გამოქვეყნებულია დაწყებითი სწავლების სამმართველოს ვებ გვერდზე და საჭიროა შევსებულ იქნას ყოველი მშობლისაგან, რომელსაც შეაქვს განცხადება ბავშვის ჩაწერაზე პირველად კონკრეტულ საბავშვო ბაღში.

**2.**

**დაბადების მოწმობა/პასპორტი:** ბავშვებისთვის, რომლებიც დაიბადნენ კვიპროსში და უნდა ჩაეწერონ პირველად, სავალდებულოა დაბადების ოფიციალური მოწმობის წარდგენა. ბავშვებისთვის, რომლებიც დაიბადნენ კვიპროსის გარეთ, აუცილებელია დაბადების ქვეყნის კომპეტენტური ორგანოს მიერ გაცემული ოფიციალური დაბადების მოწმობის წარდგენა. პასპორტი ითვლება ოფიციალურ მოწმობად. იმ შემთხვევაში, თუ მშობლებს არა აქვთ რომელიმე ოფიციალური საბუთი თან, მოწაფეები ჩაეწერებიან მას შემდეგ, რაც ჩაინიშნება ყველა საჭირო ინფორმაცია ბავშვის მოსწავლის საქმის და რეესტრის შესავსებად. ყველა ჩამოთვლილი საბუთის ფოტო ასლები მიიღებიან, თუკი ისინი დამოწმებული იქნებიან კომპეტენტური თანამშრომლის მიერ. საჭიროა აგრეთვე ამ საბუთების თარგმანი ბერძნულ ან ინგლისურ ენაზე.

**3.**

**ანგარიშები, რომლებიც ადასტურებენ საცხოვრებლის მისამართს:** ხაზგასმით აღვნიშნავთ, რომ ჩაწერის დროს, ზემოთ აღნიშნული საბუთების გარდა, საჭიროა ორი ანგარიშის წარდგენა (ერთი -ნაგვის გატანაზე გადასახადის და მეორე- ელექტრული დენის მოხმარების უახლესი ანგარიში), რომლებიც დაადასტურებენ მოსწავლის საცხოვრებლის მისამართს. იმ მშობლების შემთხვევაში, რომლებიც ქირაობენ საცხოვრებელს და არა აქვთ საშუალება წარმოადგინონ ნაგვის გატანის გადასახდელი ანგარიში, საჭიროა დენის ანგარიშთან ერთად წარადგინონ ქირავნობის ხელშეკრულება. აგრეთვე, იმ მშობლების შემთხვევაში, რომლებიც გადავიდნენ საცხოვრებლად ბოლო დროს და არ შეუძლიათ წარადგინონ ნაგვის გატანის ანგარიში, უნდა წარადგინონ საცხოვრებლის აშენების ლიცენზია და დენის გადასახადის უახლესი ანგარიში. ვაზუსტებთ, რომ იმ ბავშვების ჩაწერა სავალდებულო სკოლამდელი განათლების სწავლებაზე, რომელთაც შეუსრულდათ 4 წელი და მეტი და რომელთა უფროსი ასაკის და-ძმა სწავლობენ მოცემულ სკოლაში (1-დან 6-მდე კლასებში), ხდება საცხოვრებლის მისამართის დამადასტურებელი დოკუმენტის გარეშე.

ყოველი ზემოთ ნახსენები საბუთი/ცნობა გადაეცემა მშობლისაგან საბავშვო ბაღს ბავშვის ჩაწერის დროს და ინახება სკოლის არქივში ბავშვის მიერ სკოლის დამთავრებამდე, ან მის სხვა სკოლაში გადაყვანამდე.

**სხვა საბავშვო ბაღში გადაყვანა**

* . **განცხადებები ბავშვის სხვა საბავშვო ბაღში გადაყვანაზე,** ე.ი. სკოლაში, რომელიც არ მდებარეობს ბავშვის სასწავლო ოლქში, **შეიტანება მშობლების მიერ მათ შესაბამის სასწავლო ოლქის სკოლაში იანვრის თვეში ჩაწერების პერიოდში.** ფორმა [ΔΔΕ 33](http://archeia.moec.gov.cy/mc/177/entypo_yppan_dde33.docx) „განცხადება ბავშვის სხვა ოლქის დაწყებით სკოლაში ან საბავშვო ბაღში (სავალდებულო სკოლამდელი განათლების სწავლება ან სკოლამდელი განათლების კლასი) გადაყვანაზე“ შესაძლებელია მოიძიონ ადგილობრივი განათლების განყოფილებაში ან [განათლების, სპორტის და ახალგაზრდობის სამინისტროს ვებ გვერდზე.](https://www.moec.gov.cy/dde/entypa.html)

ახალი ჩაწერები/გადაყვანები **საცხოვრებლის შეცვლის მიზეზით, ჩაწერების პერიოდში, ხდება იმ სკოლის ადმინისტრაციის მიერ, სადაც აპირებენ ბავშვის გადაყვანას,** იმ საბუთების თანდართვით, რომლებიც ადასტურებენ მშობლების საცხოვრებლის შეცვლას.

* აღვნიშნავთ, რომ ბავშვის გადაყვანა სხვა მიზეზით ან საცხოვრებლის შეცვლის გამო, რომელიც იწვევს სკოლაში ტევადობის ან სხვა პრობლემას, დაიშვება მხოლოდ საოლქო განათლების განყოფილების ნებართვით.

ზემოთ ნათქვამი ეხება მხოლოდ იანვრის თვის ჩაწერების პერიოდს. ყველა მშობელი, რომელიც რაიმე მიზეზის გამო, გამოცხადდება **ბავშვის ჩასაწერად/ გადასაყვანად** ჩაწერების  **ვადის გავლის შემდეგ, უნდა მიმართოს ადგილობრივ განათლების განყოფილებას**

განვმარტავთ, რომ განცხადებები ჩაწერაზე/ სხვა საბავშვო ბაღში გადაყვანაზე ადგილობრივ განათლების განყოფილებებში შეიტანება მხოლოდ სავალდებულო სკოლამდელი განათლების სწავლების ასაკის (4 წლის და 8 თვის და მეტი) ბავშვების მშობლების მიერ და არა უფრო მცირე ასაკის ბავშვების მშობლებისგან.

* .

სკოლები და მოსწავლეების მშობლები ინფორმირდებიან განცხადების დაკმაყოფილებაზე ან მათზე უარის შესახებ იანვრის თვის ბოლომდე.

ჩაწერების დადასტურებამდე, აპრილის თვეში, სკოლები და მოსწავლეების მშობლები, რომლებმაც შეიტანეს ჩაწერაზე/გადაყვანაზე განცხადებები დაგვიანებით, ინფორმირდებიან განცხადების დაკმაყოფილებაზე ან მათზე უარის შესახებ.  
  
 **ჩაწერის დადასტურება**

ჩაწერის დადასტურება ხდება აპრილის თვეში, რიცხვებში, რომლებიც გამოცხადებული იქნება მასობრივი ინფორმაციის საშუალებებით. **ყველა მშობელმა უნდა დაადასტუროს თავისი ბავშვის ჩაწერა, რათა დაზღვეულ იქნას მისი ადგილი სკოლაში.**

თარიღი: ..................................